নাজিরপুর ইউনিয়ন, মুলাদী

নাজিরপুর বাংলাদেশের বরিশাল জেলার অন্তর্গত মুলাদী উপজেলার একটি ইউনিয়ন।

 আয়তন 
নাজিরপুর ইউনিয়নের আয়তন ৮,১৫৬ একর। এ ইউনিয়নের পূর্বে কাজিরচর ইউনিয়ন, পশ্চিমে সাহেবরামপুর ও মোল্লার হাট ইউনিয়ন, উত্তরে চরকালেখান ও সফিপুর ইউনিয়ন, দক্ষিণে সরিকল ইউনিয়ন।

 প্রশাসনিক কাঠামো 
নাজিরপুর ইউনিয়ন মুলাদী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মুলাদী থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ। এ ইউনিয়নের গ্রামগুলো হল:
 পূর্ব চর কুতুবপুর
 রামারপোল
 ইসলামপুর
 কাচির চর
 চিলমারী
 সাহেবের চর
 বানীমর্দন
 পশ্চিম নাজিরপুর
 পশ্চিম বানীমর্দন
 মধ্য নাজিরপুর
 পূর্ব নাজিরপুর
 চর নাজিরপুর
 মিয়ার চর
 ঘোষের চর

 জনসংখ্যার উপাত্ত 
২০১১ সালের আদমশুমারি অনুযায়ী নাজিরপুর ইউনিয়নের মোট জনসংখ্যা ২২,৫১৭ জন। এর মধ্যে পুরুষ ১০,৬৯২ জন এবং মহিলা ১১,৮২৫ জন। মোট পরিবার ৫,১৪৭টি।

 শিক্ষা 
২০১১ সালের আদমশুমারি অনুযায়ী নাজিরপুর ইউনিয়নের সাক্ষরতার হার ৫৬.৮%।

নাজিরপুর ইউনিয়ন মুলাদী উপজেলার মধ্যে শিক্ষা ক্ষেত্রে যথেষ্ট উন্নত। ১ টি কলেজ, ৭ টি মাধ্যমিক বিদ্যালয়, ২ টি বালিকা বিদ্যালয় ছাড়া বেশ কিছু প্রাথমিক বিদ্যালয় ও মাদ্রাসা রয়েছে।

 যোগাযোগ ব্যবস্থা 
জয়ন্তী নদী কিংবা আঁড়িয়াল খাঁ নদী পথ বা মুলাদী হতে সড়ক পথে বা হোসনাবাদ হতেও সড়ক পথে সহজেই যাতায়াত করা যায়।

 নদ-নদী 
নাজিরপুর ইউনিয়নের পাশ দিয়ে প্রবাহিত হচ্ছে আড়িয়াল খাঁ ও জয়ন্তী নদী।

 হাট-বাজার 
নাজিরপুর ইউনিয়নের উল্লেখযোগ্য হাট/বাজারগুলো হল নাজিরপুর বাজার, নাতিরহাট, বানীমর্দ্দন জয় বাংলা বাজার, রামারপোল, এবং সাধুর বাজার।

 আরও দেখুন 
 মুলাদী উপজেলা
 মুলাদী থানা
 বরিশাল জেলা

 তথ্যসূত্র 

 বহিঃসংযোগ 

বিষয়শ্রেণী:মুলাদী উপজেলার ইউনিয়ন